Oluline oli veel see, et tervete katseisikute ja patsientide teadvuse läved olid sarnaselt mõjutatud neljast erinevast  tähelepanumanipulatsioonist, viitamaks, et patsientide erinevus ei tulene ilmtingimata tähelepanulistest mehhanismidest (kuigi ka see poleks teooriale iseenesest probleem). Lisaks näidati, et patsientide erinevus seisnes tõepoolest teadvustamises - kui statistiliste võtete abil võrdsustada teadvustamine, siis olid objektiivsed näitajad (õigete vastuste hulk) samad.